num_pages: 692
description: Романът „Законът“ е последната част от знаковата белетристична трилогия на Владимир Зарев „Битието“, „Изходът“, „Законът“ – една наистина епична сага, разказваща сложната и драматична съдба на типичен, разпадащ се в своето социално развитие български род, който всъщност олицетворява модерното ни историческо битие, националната ни история през последните сто и двадесет години.Действието в „Законът“ започва през 1986 година, проследява перестройката на Горбачов с цялата й противоречивост, съдбовните събития, които преобръщат и преосмислят националната ни история в края на 1989 година и разказва времето до влизането на България в Европейския съюз. Време сложно и нееднозначно, в което бе възвърната свободата на личността, но в което беше унищожена ценностната система на българина и като единствена възможна перспектива бяха приети парите, безкруполността и човешкия егоизъм. Изпълнен с ярки характери и помитащи любови, с увличащи събития и пределни човешки изпитания, този роман пресъздава противоречивата истина за прехода в България, разказва за величието на свободата и властта на парите. Макар и сюжетно свързан със събитията от по-далечното и по-близкото минало на Вълчевия род, романът „Законът“ може да се приеме и чете като самостоятелно произведение.„Героите не са идеализирани, нито романтично приповдигнати, те са герои на Достоевски, пренесени в ХХ век в състояние между религиозно смирение и разрушително насилие, между детинска наивност и безспорен търговски нюх. Определението българския Балзак, дадено на Владимир Зарев по повод „Разруха“, лично бих заменил с по-подходящото сравнение с Достоевски и дори с Булгаков. “ ~ Ди Пресе
language: Bulgarian
title: Законът
publisher: Ciela